په نړۍ کې د کرونا څخه د مړينو شمېره د شپږو لکو نه سېوا شوه
د امریکې د جان هوپکنز پوهنتون د شمېرو ترمخه د کرونا وايرس څخه په نړۍ کې د مړينو شمېره شپږ لکه 1927 ته ورسېده.
کراچۍ — د پوهنتون د شمېرو ترمخه په تېر شوا روز کې په نړۍ کې د دوه نيم لکه پورې نورو کسانو کې د کرونا وايرس پخلی شوی دی. امريکا اوس هم په سر کې ده چرته چې کرونا وايرس د نړۍ تر ټولو زياتو خلکو ته پورې شوي او مړينې يې کړي دي. د جان هوپکنز پوهنتون د شمېرو ترمخه په امریکا کې تراوسه پورې په 36 لکه، 47زره او 237 کسانو کې د کرونا وايرس پخلی شوی دی. کرونا وايرس په امریکا کې يو لک 39 زره225 کسان مړه کړي دي. په دوېم نمبر برازيل کې په دوه لکه 46زره 328 کسانو کې د کرونا وايرس پخلی شوی او 77زره 851 يې مړه کړي دي. په برازيل پسې په درېم نمبر هند دی چې پکې په يږو لک 3832 کسانو کې د کرونا پخلی شوی خو په درېم نمبر زيات مړي بيا برتانيه کې شوي او کرونا وايرس په برتانيه کې 45زره318 کسان مړه کړي دي. په پاکستان کې د کرونا وايرس وهلو شمېره دوه لکه، 61زره 917 ته رسېدلې ده. د سرکاري شمېرو ترمخه د کرونا وايرس نه د تازه 47 کسان د مړه کېدو سره په ملک کې د کرونا وايرس نه د مړو ټوله شمېره 5522 ته رسېدلې ده. سرکاري شمېرې ښايي دا وخت هم په ملک کې د 1604 کسانو روغتيايي حالت خطرناک دی. د جان هوپکنز پوهنتون د شمېرو ترمخه په افغانستان کې په 35زره229 کسانو کې د کرونا وايرس پخلی شوی او په دغه هېواد کې يې 1147 کسان مړه کړي دي.